Umetniki za umetniško izobraževanje: zaključna razstava
2025-03-14 18:00 (Europe/Paris) | OBRAT
14. 3. 2025 ob 18.00, OBRAT
Umetniki za umetniško izobraževanje: zaključna razstava
V petek, 14. 3. 2025, te ob 18.00 vabimo v OBRAT, prostor umetnosti in participacije na zaključno razstavo umetniških del, ki v zadnjih dveh tednih nastajajo izpod rok 20 dijakov_inj iz Pule in Zadra.

Vlogo mentoric in mentorja ustvarjalnih delavnic so v letošnjem letu prevzele_i:
– filmska animatorka, intermedijska umetnica Asja Trost, ki izvaja delavnico sitotiska in ulične umetnosti,
– stop animator in režiser Miloš Tomić, ki izvaja delavnico stop animacije,
– vizualna umetnica Metka Zupančič, ki izvaja delavnico angažiranega kolaža,
– kiparka in oblikovalka gline Manja Fürst, ki izvaja delavnico izdelovanja keramike.

Na ogled bodo dela narejena v tehnikah stop animacije, sitotiska, kolaža in keramike.

Projekt Umetniki za umetniško izobraževanje je sofinanciran iz programa Erasmus+ in Urada RS za mladino.

Povezava do originalnega članka

Odprti horizonti #2: Okrogla miza na šahovnici
2025-03-14 18:00 - 20:30 | odprti-korizonti
Festival humanistike Odprti horizonti je namenjen razpiranju družbeno aktualnih vprašanj, razvoju kritične misli, promociji humanistike in poglobljenega branja.
Druga festivalska edicija tematizira fenomen vplivnežev in sledilcev, ki ga bodo osrednji gostje festivala na svež in sproščen, a hkrati argumentiran način osvetlili z različnih perspektiv.
Gostje festivala: Matjaž Ezgeta, Pia Prezelj, Manca G. Renko, Boris Vezjak.
Na dogodku bomo podelili hevreko, priznanje za prispevek k promociji humanistike.
Pogovor o festivalski temi z gosti in publiko bo moderiral Igor Černe. Glasba: Gorazd Strlič, violončelo

Povezava do originalnega članka

Interstellar Bungalow (AUT) v Vetrinjcu
2025-03-14 20:00 - 23:00 | Maribor center / Vetrinjc – BarCoda
Lo-fi pop s kavča!
Lo-fi pop s kavča! Gladke melodije, lahkotna, delno nadrealistična besedila in indie-rockovske harmonije na kitarski podlagi. Rezultat so slogovno raznolike, melodične, optimistične pesmi v slogu „naredi sam“.
Interstellar Bungalow so Matteo Sattler (Robotra), Selina Galka (OXYJANE, Viosphere) in Thomas Hammer (Cryptic Commands, Robotra) iz Gradca.
Vstop je prost, prispevki dobrodošli.

Povezava do originalnega članka

JIM BLACK & THE SHRIMPS
2025-03-14 20:30 - 22:30 | Maribor center / Mali oder Narodnega doma
Jazz v Narodnem domu, Mali oder
Newyorški veteran Jim Black je verjetno eden ključnih in najbolj iskanih bobnarjev našega časa. Od Laurie Anderson, preko Dave Douglasa, Tima Berna, Lee Konitza, do Johna Zorna: seznam glasbenikov s katerimi je snemal ali igral je dobesedno neskončen.
Super-energičen slog igranja in nadvse zabaven izraz med igro sta njegova zaščitna znaka. Duhovito poimenovana skupina »rakcev« pa predstavlja nekatere najboljše berlinske jazziste s prekipevajočo energijo. Najbolje jih opiše kar Jim Black: »počutil sem se glasbeno nemiren, potreboval sem nove izzive.
Pojavila se je potreba, podobna tisti, ki jo posameznik najde v ekstremnem športu ali morda tisti energiji, ki jo sprošča vznemirjenje ob vožnji divjega športnega avtomobila … Tako sem ustvaril skupino, ki odraža to nujnost in energijo.«
Asger Nissen – altovski saksofon Julius Gawlik – tenorski saksofon Felix Henkelhausen – kontrabas Jim Black – bobni

Povezava do originalnega članka

GRAJSKI VRTOVI IN OBEDI
2025-03-15 10:00 | 2aee31b9-4367-490c-ac09-f81a7f0157d2
Na kulinaričnih delavnicah, ki jih bo vodila Meta Pivec, strokovna sodelavka v Botaničnem vrtu Univerze v Mariboru, bomo spoznavali uporabne sezonske rastline, ki rastejo na naših vrtovih.Izven zelenjavnih gredic naših vrtov uspevajo pleveli in cvetlice, s katerimi si lahko vitaminsko in energijsko popestrimo vsakdanje obroke. Na kulinaričnih delavnicah, ki jih bo vodila Meta Pivec, strokovna sodelavka v Botaničnem vrtu Univerze v Mariboru, bomo spoznavali uporabne sezonske rastline, ki rastejo na naših vrtovih. Na prvem srečanju, ki po vrtnarskem koledarju Karla Foesterja, slavnega nemškega vrtnarja, sodi v predpomlad, bomo z užitnimi pleveli pripravili jajčno omleto in si skuhali zeliščni čaj.
(Grajska kavarna, vhod s Trga svobode)
* plačljiv program, cena delavnice je 15,00 € po udeležencu, predhodne prijave na: museum@museum-mb.si ali 02 228 35 51, omejeno število udeležencev, prijave do 13. 3. 2025 oz. do zapolnitve prostih mest

Povezava do originalnega članka

GRAJSKI VRTOVI IN OBEDI - ustvarjalna delavnica
2025-03-15 10:00 - 12:00 | Maribor center / Pokrajinski muzej Maribor (Grajska 2, Maribor)
GRAJSKI VRTOVI IN OBEDI – ustvarjalna delavnica

Ustvarjalna sobota: Svet 3D printanja
2025-03-15 11:00 - 13:00 | Kulturni inkubator
USTVARJALNE SOBOTE
SVET 3D PRINTANJA
Vsaka 3. sobota v mesecu // 11:00-13:00 // Kulturni inkubator
Kulturni inkubator Mladinskega kulturnega centra Maribor (MKC Maribor) ob sobotah odpira vrata spoznavanju ustvarjanja s 3D tehnologijami. Vsako tretjo soboto v mesecu se lahko med 11. in 13. uro pridružite brezplačnemu mentorskemu srečanju, ki bo namenjeno spoznavanju vseh faz in stopenj zahtenovsti 3D printanja.
Dogodek je namenjen tako začetnikom kot tistim, ki že imajo nekaj izkušenj in želijo nadgraditi svoje znanje. Za vsa vprašanja in nasvete bo na voljo mentorica Anika Oder.
Kaj lahko pričakujete?

Spoznali boste osnove 3D modeliranja in priprave modelov za tisk.
Naučili se boste upravljati 3D tiskalnike ter razumeti različne tipe materialov (PLA, ABS, PETG itd.).
Reševanje težav med tiskanjem in optimizacija tiskarskih nastavitev.
Možnost posveta o vaših projektih, izmenjave idej in pridobivanja nasvetov. Dogodek poteka v sproščenem okolju, kjer bo na voljo tudi praktični prikaz delovanja 3D tiskalnika. Mentor z izkušnjami na tem področju vam bo na voljo za vsa vprašanja in podporo pri vašem ustvarjanju.

Udeležba je brezplačna. Vabljeni!

Povezava do originalnega članka

SEME SVETEGA FIGOVCA
2025-03-15 19:00 | Maribor center / Vojašniški trg 2A, 2000 Maribor
FILM V MINORITIH
Mohammad Rasoulof, 2024, Iran, Nemčija, Francija V napetem političnem trilerju, ki so ga morali snemati skrivaj, družina postane mikrokozmos sodobnega Irana. Imanovo napredovanje na mesto preiskovalnega sodnika na sodišču revolucionarne garde sovpada z obsežnimi javnimi protesti po smrti mlade ženske na ulicah Teherana.
Demonstracije in strog vladni odziv zamajejo tudi dinamiko v njegovi družini – medtem ko se Iman spopada s psihološkim bremenom nove službe, sta njegovi hčeri Rezvan in Sana pretreseni zaradi dogodkov, žena Najmeh pa skuša družino držati skupaj.

Povezava do originalnega članka

Vito Marence duo flamenco v Vetrinjcu
2025-03-15 20:00 - 23:00 | Maribor center / Vetrinjc – BarCoda
flamenco tradicija v moderni preobleki
Vito Marence je študiral Flamenco glasbo na roterdamskem konservatoriju, pri profesorju Paco Peñji, ter živel v Cadizu, Jerezu, Sevilji in drugih mestih na jugu Španije in Nizozemske, kjer je sodeloval s številnimi flamenco glasbeniki, plesalkami, plesalci.
S svojo glasbo predstavlja flamenco tradicijo v moderni preobleki, njegova glasba pa je odsev večnega raziskovanja ter iskanja unikatnosti. Komponist in kitarist je v duo zasedbi s tolkalistom (cajonistom) Andrejem Tomazinom ohranil esenco tradicionalne flamenko kitare ter ritmov te glasbe, kjer je v bogati moderni flamenco kitarski tradiciji čutiti elemente klasične, jazz, latinsko ameriške, indijske klasične glasbe.

Povezava do originalnega članka

Plesni utripi
2025-03-17 18:00 - 19:30 | Maribor center / Lutkovno gledališče Maribor
Območna plesna revija Plesni utripi mariborskih plesnih skupin
2 dneva, 198 plesalk in plesalcev, 32 miniatur iz ustvarjalno brbotajočih plesnih skupnosti Galerije Plesa Maribor, Centra plesa Maribor, Baletne pravljice, Plesnega društva Ana, Športnega kulturnega zavoda Vibe, Osnovne šole Kamnica, Osnovne šole Jakobski dol in Plesne izbe Maribor.
Plesni utripi so pregledne območne revije otroških in mladinskih skupin, delujočih v kulturnih društvih, zavodih in šolah, kjer se ukvarjajo z različnimi pristopi in zvrstmi in jim je cilj predstaviti idejno bogato, sporočilno jasno in prepričljivo izvedbeno plesno miniaturo.
Plesne utripe strokovno spremlja regijska selektorica Tina Valentan, plesalka, pedagoginja in koreografinja, ki bo izbrala miniature za regijsko mladinsko plesno revijo v Murski Soboti in regijsko otroško plesno revijo v Selnici ob Dravi.

Povezava do originalnega članka

Komedija PIVO
2025-03-17 20:00 - 21:30 | Maribor center / Narodni dom Maribor
Komedija v Narodnem domu

Pivo – Skoraj komedija

Komedija o očetu in sinu, ki ju spremljamo skozi šest desetletij skupnega življenja, od otroštva do starosti. S polno mero humorja in topline nas vodi skozi prve ljubezni, poroke, ločitve, šport, kulturo ter medgeneracijske odnose. Vedno ob kozarcu piva in življenjskih izzivih, ki jih mnogi poznamo.
V vlogah Gojmir Lešnjak – Gojc in Jaša Jamnik, pod režijo Sama M. Strelca. Avtor Miro Gavran je priznani hrvaški dramatik z več kot 400 gledališkimi uprizoritvami po vsem svetu.

Igrata: Gojmir Lešnjak Gojc in Jaša JamnikAvtor: Miro GavranPrevod, režija in scenografija: Samo M. StrelecKostumografija: Bjanka Adžić UrsulovProdukcija: Smejmo seOrganizator: Narodni dom Maribor

Povezava do originalnega članka

Uvod v digitalno nomadstvo
2025-03-18 18:00 - 21:00 | Maribor center / Studio
Zanima vas svoboda in fleksibilnost dela na daljavo, a ne veste, kje začeti? Naš dogodek “Digitalno nomadstvo; uvod v delo na daljavo” je zasnovan posebej za mlade, ki želite vstopiti v svet dela na daljavo in graditi uspešno kariero, ne glede na lokacijo.
Kaj boste izvedeli?
Kako se pripraviti na delo na daljavo.
Katere industrije ponujajo največ priložnosti za digitalne nomade.
Ključne veščine, potrebne za uspeh.
Kako izkoristiti spletne platforme za iskanje projektov ali zaposlitev.
Podrobnosti dogodka:
Datum: 18. marec
Ura: 18:00
Lokacija: Lokal Vetrinjc – BarCoda, Maribor
Prijava: https://docs.google.com/…/1FAIpQLSeeC…/viewform…
Kaj lahko pričakujete?
Navdihujoč pogovor o izbiri prave smeri, pripravi na tržišče dela na daljavo, in potrebnih veščinah za uspeh.
Raziskovanje industrijskih priložnosti in strategij za iskanje dela.
Možnost postavljanja vprašanj in neposrednega komuniciranja z našim gostom, Nejcem Žnidarjem, izkušenim digitalnim nomadom.
Prenos uporabnih nasvetov in strategij, mreženje, učenje, osebna in poslovna rast.
Zakaj se udeležiti? Ta dogodek vam bo pomagal razumeti, kako lahko svoje znanje in izkušnje uporabite za prehod v delo na daljavo, odkriti priložnosti za neodvisnost in globalno mobilnost!
Prijavite se in bodite del zgodbe, ki gradi boljši svet!

Povezava do originalnega članka

Izdelava 3D figuric
2025-03-18 18:00 - 22:00 | Kulturni inkubator
BREZPLAČNE DELAVNICE
IZDELAVA 3D FIGURIC
Odkrijte neomejene možnosti 3D printerjev
Torek, 18. marec 2025// 18:00-22:00 // Kulturni inkubator
Vabimo na delavnico izdelave 3D figuric, ki bo potekala v Kulturnem inkubatorju (Koroška cesta 18, Maribor) v torek, 18. marca 2025, med 18. in 22. uro. Namenjena je ustvarjalnim osebam, ki se želijo potopiti v umetnost barvanja in 3D tiska
predvidene aktivnosti:

barvanje miniatur, ki si jih lahko brezplačno izberete na dogodku;

spoznavanje različnih tehnik za 3D tisk, kot sta FDM in DLP;
učenje priprave plastične figure za barvanje, uporabo osnovnega spreja in učenje tehnike zenitnega senčenja;
podporo pri pravilni rabi čopiča.

Vse potrebščine bodo udeleženci dobili na delavnici, potrebujejo le dobro voljo. Obstaja možnost, da se popackate z barvo, zato oblecite primerna oblačila. Vaša ustvarjalnost ne bo omejena – pobarvanim junakom boste na koncu dodelili edinstvene karakteristike, jih postavili v svet igre Mordheim in se pomerili z drugimi udeleženci. Delavnico bomo zaključili z razstavo, kjer boste predstavili svoje stvaritve. Vse miniature boste odnesli domov – kot umetniške mojstrovine za razstavo ali za igranje namiznih iger.
Mentor delavnice je Vito Dorojevič.
VEČ INFORMACIJ IN PRIJAVE
Delavnica je brezplačna, so pa zaradi omejenega števila obvezne predhodne prijave. Prijave zbiramo po elektronski pošti (lina.valant.sicanovic@mkc.si) do zapolnitve prostih mest, oziroma do 14. marca 2025.
Delavnica se izvede ob minimalno 5 udeležencih, vaša prijava je zabeležena, ko prejmete povratni odgovor. V primeru odpovedi udeležbe prosimo, da nas obvestite vsaj 1 delovni dan pred terminom delavnice.
Vabljena, vabljen.

Povezava do originalnega članka

Posvet o stanovanjski problematiki v Podravju
2025-03-19 00:00 | MČ POBREŽJE
19. marec 2025
Mestna četrt Pobrežje, Maribor
Predstavnik Združenja EPEKA, so. p., se bo udeležil posveta o stanovanjski problematiki, ki ga organizira Ministrstvo za solidarno prihodnost, Direktorat za stanovanja v sodelovanju z Regionalno razvojno agencijo za Podravje – Maribor.

Glavni cilj posveta bo prepoznavanje konkretnih potreb prebivalstva na področju stanovanjske oskrbe, ki bodo kasneje vključena v pripravo Nacionalnega stanovanjskega programa. Posvet je namenjen stanovanjskim skladom, neprofitnim organizacijam, nevladnim organizacijam in splošni javnosti.
Osredotočen bo na pridobivanje informacij o potrebah prebivalcev, ki jih bodo poizkušali upoštevati pri oblikovanju novega Nacionalnega stanovanjskega programa.
Posvet bo odprt za vse prebivalce. Svojo udeležbo morate potrditi do 18.03.2025 preko prijavnega obrazca: VABILO s povezavo do prijavnega obrazca.

Združenje EPEKA, so. p., podpirajo:
The post Posvet o stanovanjski problematiki v Podravju appeared first on EPEKA.
Povezava do originalnega članka

Odprtje razstave Zagotavljanje ustreznih bivalnih pogojev študentom Univerze v Mariboru
2025-03-19 12:00 | Maribor center / Muzej NO, Ulica heroja Tomšiča 5, 2000 Maribor
Vabimo vas na odprtje razstave Zagotavljanje ustreznih bivalnih pogojev študentom Univerze v Mariboru, ki bo v sredo, 19. marca 2025, ob 12. uri v Muzeju narodne osvoboditve Maribor.
Razstava v jubilejnem letu, ko Univerza v Mariboru obeležuje 50-letnico ustanovitve, skozi fotografije in pričevanja predstavlja objekte ter bivalne pogoje za študente, ki jih zagotavljajo študentski domovi Univerze v Mariboru.
Povezava do originalnega članka

Odprtje razstave Zagotavljanje ustreznih bivalnih pogojev študentom Univerze v Mariboru
2025-03-19 12:00 - 2025-05-31 12:00 | Evropska investicijska banka

ŠtudenTeater: Kurbenhaus – PREMIERA
2025-03-19 20:00 | IntimniOder.GT22
IntimniOder.GT22
Kurbenhaus. Ena predstava, štiri telesa, ki ne pomenijo nič več kot blago. Ko bordel zapre svoja vrata in se kačji plesi prenehajo, se prava zabava šele prične.
Avtorji in nastopajoči:
Vida Volk, Tian Fras, Rebeka Drev, Lia Belšak
Produkcija: Moment
Vstopnice: 8 / 5 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

Mladinski družabni večer: Puščavski vizuali
2025-03-20 19:00 - 22:00 | Kulturni inkubator
MLADINSKI DRUŽABNI VEČER 02/2025
PUŠČAVSKI VIZUALI
Četrtek, 20. marec 2025 // 19:00 // Kulturni inkubator
Vabimo vas na posebno večerno doživetje vizualne umetnosti in pripovedovanja zgodb! V sklopu mladinskega družabnega večera, ki poteka vsak tretji četrtek v mesecu, bomo tokrat raziskovali puščavske pokrajine skozi video projekciji in pogovor. Dobimo se v četrtek, 20. marca, ob 19. uri v Kulturnem inkubatorju.
Tokratni mladinski družabni večer prinaša dve projekciji. Skupaj si bomo ogledali dokumentarni film avtorja Vitje Rodeža z naslovom Ustaljen nomad ter animacijo Sanje, pod katero se je podpisala Karin Tratnik.
PROGRAM:

“Ustaljen nomad” (dokumentarni film) – Vitja Rodež
Turisti na cesti sredi puščave srečajo Tuarega, ki jih povabi v vodni kanal.
“Sanje” (animacija) – Karin Tratnik
Glavni lik se v sanjah sooči s svojimi strahovi in se začne spraševati, kdo v resnici je. Je njegova identiteta resnična ali le igra vlogo?

Poskrbeli bomo za prigrizke, pijačo in sproščeno vzdušje. Pridružite se nam! Za zgolj druženje ob igranju namiznih iger, so vrata seveda odprta med 19. in 21 . uro.
Vabljen_a!

Povezava do originalnega članka

Lent pred Lentom
2025-03-21 00:00 | Maribor center
Lent pred Lentom – ogrevanje za Festival Lent 2025!

Festival Lent je največji mednarodni in medkulturni festival v Sloveniji, ki s svojo energijo, raznolikim programom in nepozabnimi doživetji vsako leto obogati začetek poletja v Mariboru. Tradicionalno se začne konec junija, ko mesto ob Dravi zaživi s koncerti, gledališkimi predstavami, plesnimi nastopi, kulinaričnimi užitki in še več.
Pred festivalom pa poteka Lent pred Lentom, edinstvena serija dogodkov, ki obiskovalce skozi vse leto ogreva za prihajajoči Festival Lent 2025 in ustvarja neprekinjeno kulturno dogajanje v Mariboru.
Pridružite se nam v Mariboru in doživite utrip mesta, kjer kultura ne spi!

Povezava do originalnega članka

Mednarodni festival Čili in čokolada
2025-03-21 00:00 - 2025-03-22 00:00 | Maribor center / Trg Leona Štuklja, Maribor
Kjer se združujejo sladki in pikantni užitki
Nepozabno doživetje sladko pikantnih kreacij lahko doživite 21. in 22. marca 2025, ko bo v Mariboru Mednarodni festival Čili in Čokolada #6.

V Maribor ponovno prihaja več različnih ustvarjalcev čilijevih in čokoladnih kreacij iz Slovenije in tujine. Predstavili nam bodo svoje slastne in pikantne izdelke, ter nas popeljali na posebno pikantno in sladko avanturo, kjer bomo lahko tako okušali kot tudi soustvarjali.
Izvedeli bomo vse, česar do zdaj še nismo vedeli o čokoladi in čilijih ter zakaj se nasprotja tako zelo privlačijo. Skupaj bomo ponovno začinili Maribor in ga za dva dni spremenili v najslajše mesto na svetu.

Povezava do originalnega članka

Festival sprehodov 2025
2025-03-21 00:00 - 2025-03-29 00:00 | Maribor center / Maribor in okolica
Festival sprehodov vabi iz zimskega spanca!
Pa je spet tukaj naš Festival sprehodov!
Od 21. do 29. marca se bomo v sprehajali po mestnih ulicah in trgih ter spoznavali zgodbe, ki delajo naše mesto tako zelo mariborsko.
Vabljeni!

Povezava do originalnega članka

Velika otvoritev Fontane vin v Vodolah
2025-03-21 15:00 - 2025-03-23 20:00 | f999ec49-2d02-42d0-afba-fde5e765c822
Vabimo vas na veliko odprtje sezone Fontane vin Vodole 2025, ki bo potekalo od 21. do 23. marca! Uživajte v okusih odlične domače in mednarodne kulinarike.
Petek, 21. marec 2025
Vabimo vas, da se nam od 15. ure naprej pridružite na svečani otvoritvi nove in osvežene sezone Fontane vin Vodole 2025.
Letos vas čakamo na novo pokriti terasi, kjer boste uživali v raznolikih doživetjih – od vrhunskih vin in gurmanskih užitkov. Čakajo vas igrala za otroke, Zipline Čebeji let in prostrana narava Posestva SONČNI RAJ.
Sobota, 22. marec 2025
Od 15. ure naprej vas ponovno pričakujemo na vinsko-kulinaričnem doživetju. Ta dan bomo degustirali prav posebno penino UNTOUCHED BY LIGHT Radgonskih goric, prvo peneče vino na svetu, pobrano, predelano in okušeno v popolni temi. Kot kontrast temu bo zvečer zažarela prava ognjena predstava!
Doživetje bo obarvano z živo glasbo.
Nedelja, 23. marec 2025
Od 11. ure naprej vas vabimo na celodnevno dogajanje. Za vas smo pripravili osvežilni welcome drink, otroci se bodo zabavali na igralih, najpogumnejši pa lahko doživite adrenalinsko letečo izkušnjo – Zipline Čebelji let!

Povezava do originalnega članka

Princesa na zrnu graha 3+
2025-03-21 17:00 | Velika dvorana
Po motivih H. C. Andersena / 40 min

Pravljice so stare kot svet in vedno znova mlade, kot smo mladi njihovi bralci, poslušalci ali gledalci. Spodobna in poštena pravljica mora imeti volka, dobro vilo, zmaja … ali pa vsaj princa in princeso.
Hans Christian Andersen je napisal táko, v kateri nastopa celo več princes. Na našem odru postanejo malo sodobnejše: kraljica si želi na počitnice, princ pa si noče izbrati princese in prevzeti prestola. Se bosta s princeso našla? Bo morebitna princesa sploh prava? Kaj je z zrnom graha v naši pravljici?
Odgovore na vsa ta vprašanja boste našli v naši predstavi.

Nakup kart

Povezava do originalnega članka

POZDRAV POMLADI - Petčutno doživetje
2025-03-21 19:00 - 20:30 | Maribor center / Pokrajinski muzej Maribor (Grajska 2, Maribor)
petek, 21. marec, ob 19.00
POZDRAV POMLADI**
Petčutno doživetje
S prihodom pomladi začenjamo nov cikel doživetij, v katerih bomo spoznavali simboliko letnih časov v likovni umetnosti, glasbo, grajsko zgodovino in kulinariko z vsemi petimi čuti. Tokrat bodo v ospredju simboli, vezani na pomlad, podrobneje bomo spoznali življenje v Mariboru in na gradu v 15. stoletju.
(vhod z Grajske ulice)
* *plačljiv program, cena doživetja je 25,00 € po udeležencu, predhodne prijave na: museum@museum-mb.si ali
02 228 35 51, omejeno število udeležencev, prijave do 18. 3. 2025 oz. do zapolnitve prostih mest

Gala Čaki: Pokrajina notranjega jaza
2025-03-21 19:00 - 2025-05-31 19:00 | Maribor center / MMC KIBLA, Ulica kneza Koclja 9, Maribor
Odprtje samostojne razstave Gale Čaki: Pokrajina notranjega jaza
Vljudno vabljeni na odprtje samostojne razstave slikarke Gale Čaki Pokrajina notranjega jaza, ki bo v petek, 21. marca 2025, ob 19. uri v prostoru za umetnost KiBela. Njena dela buhtijo od energije, kot bi umetnica prelivala svojo notranjost na platna, ki izžarevajo umetničino ustvarjalno ekspresijo.
Intenzivna osebna čustva z odločnimi, a tudi prefinjenimi in nežnimi zamahi potez čopiča usmeri v slikanje, kar opravlja tako vehementno, da bi njen pristop označili tudi za ambientalni performans ali akcijsko slikarstvo.

Povezava do originalnega članka

Laibach – Opus Dei Revisited
2025-03-21 20:00 | Maribor center / Dvorana generala Maistra, Narodni dom Maribor
Lent pred Lentom – ogrevanje za Festival Lent 2025!

Laibach zaključuje svojo odmevno Opus Dei Revisited turnejo, ki je navdušila občinstva na več kot 50 koncertih po vsej Evropi, tudi na slovenskih odrih!
Po kar 35 letih boste prvič (in verjetno tudi zadnjič) imeli priložnost slišati vse skladbe iz kultnega albuma Opus Dei, ki je Laibach izstrelil na mednarodno glasbeno sceno. Album, ki ga je mednarodna kritika uvrstila na častni seznam 1001 albumov, ki jih morate slišati, preden umrete, bo zaživel v povsem novih priredbah in izvedbah. S tem so skladbe pridobile svežo, radikalno reinterpretacijo, ki je enako privlačna za dolgoletne oboževalce kot za mlajšo generacijo, ki morda še ni imela priložnosti izkusiti tega zgodovinskega albuma v živo.
Seveda Laibach ne bi bil Laibach, če ne bi dodal še nekaj nepričakovanih glasbenih “ocvirkov”, ki bodo večer zaokrožili v pravo glasbeno avanturo.
Pridružite se temu edinstvenemu dogodku, ki bo na novo osvetlil enega najvplivnejših albumov v zgodovini glasbe in vam omogočil izjemno izkušnjo, ki jo boste še dolgo pomnili.
Vstopnice so na voljo zdaj – zagotovite si svoje mesto pravočasno!

Povezava do originalnega članka

ŠtudenTeater: Case_2402
2025-03-21 20:00 | IntimniOder.GT22
IntimniOder.GT22
(večinsko) mono trip komedija … ok, bad trip komedija. Nenavaden potep skozi psihedelični svet neskončnih stopnišč in neštetih nadstropij se spremeni v neuspešen poskus pobega pred bolečimi vprašanji.
Avtorica in nastopajoča: Alja Vahue
Produkcija: Moment
Vstopnice: 8 / 5 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

ŠtudenTeater: Case_2402
2025-03-21 20:00 - 21:00 | Maribor center / Intimni oder GT22, Glavni trg 22, Maribor
(večinsko) mono trip komedija … ok, bad trip komedija // Avtorica in nastopajoča: Alja Vahue // Produkcija: Moment
Hladen februarski večer. Ogromen stanovanjski blok s 6.000 stanovanji na obrobju gromozanskega mesta v zelo veliki državi. Izgubljeni kurirji, trgovci, ki skrivajo pakete, in njihove stranke, nočni taksisti, ki so obupali nad iskanjem izhoda iz labirinta dvorišč.
Zaledenele stolpnice, veter, ki odnaša zadnje drobce zdrave pameti, ostre snežinke, ki bodejo kožo, teroči zvoki dvigal, ki delujejo brez premora. Po edini cesti – razkopani zaradi počene cevi – junakinja hiti do lokalne Bolhe, da bi prevzela svoj nakup: velik kovček, za vsak primer.
Za vsak primer – čeprav se zdi skoraj nemogoče, da se bo na jutro po tej ledeni februarski noči začela vojna. Nenavaden potep skozi psihedelični svet neskončnih stopnišč in neštetih nadstropij se spremeni v neuspešen poskus pobega pred bolečimi vprašanji:
Bi lahko bilo jutro po tej ledeno mrzli februarski noči drugačno? Kdaj smo vse zajebali? Lahko svet, ki ga poznaš in ljubiš, v eni sami noči zblazni? Ali pa je nekaj narobe s teboj?

Povezava do originalnega članka

MineralFest Maribor
2025-03-22 09:00 - 2025-03-23 19:00 | 5a6f68db-fd8c-4cb0-8361-e3e10d51a0ba-1
Čarobni svet mineralov, fosilov in nakita v festivalni dvorani Lent
Četrti vikend v marcu vas v Festivalni dvorani Lent pričakujejo razstavljalci iz Slovenije in tujine s svojimi bogatimi zbirkami.
Vsi obiskovalci boste lahko svoje spretnosti brezplačno preizkusili na Delavnici izdelovanja nakita Zlatarske šole Tine Mežek, posebno pozornost pa si zaslužita dve novi razstavi – Kamnine in minerali zahodnega Pohorja Zmaga Žorža in Minerali Slovenije kot obdelani okrasni kamni Viljema Podgorška.
Povezava do originalnega članka

MineralFest Maribor
2025-03-22 09:00 - 2025-03-23 19:00 | MineralFest Maribor
